Den første singelen fra albumet, «Woman in Love», ble en av artistens største hits og lå tre uker på førsteplassen av Hot 100. To andre sanger fra albumet nådde også topp 10: tittelsporet «Guilty» og «What Kind of Fool», som begge var duetter med Streisand og Gibb. Den første vant en Grammy Award for beste duett- eller gruppesang og nådde 3.-plass på lista. «What Kind of Fool» nådde 10.-plass på lista. Den fjerde singelen «Promises» var preget av disco og lå på 48.-plass på lista. I Norge lå både albumet og «Woman in Love» på toppen av henholdsvis albumlista og singellista.